open-index/open-wikipedia-markdown huggingface dataset:
Mesa Verde nasjonalpark

**Mesa Verde nasjonalpark** er en nasjonalpark og et verdensarvsted i delstaten Colorado, USA. Parken ble etablert 29. juni 1906, og er på 211 km². De viktigste attraksjonene i nasjonalparken er et utall ruiner av hus og landsbyer fra 1200-tallet og nyere tid, bygd av puebloindianerne som klippehus – bygninger bygd i grotter og under utspring i fjellet.

Det mest kjente av boliganleggene er Cliff Palace, som antas å være det største klippehuset i Nord-Amerika. Andre anlegg er *Mug House, Spruce Tree House, Square Tower House, Mesa Verde Reservoirs* og *Balcony House*.

Det spanske uttrykket *Mesa Verde* betyr «grønt bord», og kommer av at mesaen var dekket av einer og pinje. 

Den svenske arkeologen Gustaf Nordenskiöld (1868-1895; sønn av Adolf Erik Nordenskiöld) var den første som utforsket de gamle klippebyene, og han utga sin bok *The Cliff Dwellers of the Mesa Verde* i Stockholm i 1893.

Nasjonalparken ble etablert 29. juni 1906. Et lite område av nasjonalparken på 34 km² er siden 1976 ytterligere vernet som *Mesa Verde Wilderness*. Parken ble innlemmet på UNESCOs verdensarvliste i 1978. 

## Eksterne lenker
*
Redwood nasjonalpark

**Redwood nasjonalpark** (*Redwood National and State Parks*) er en nasjonalpark og et verdensarvområde ved stillehavskysten nord i delstaten California i USA. Parkens areal er på 540 km² og omfatter 45% av den resterende bestanden av Kystsequoia (redwood, *Sequoia sempervirens*), det høyeste og et av de største treslagene i verden. I tillegg til redwood-skogene bevarer parken gressdekt prærie, kulturminner og 60 km med uberørt kystlinje.

I 1850 var 8100 km² av den nordlige kysten av California dekket av gammel redwood-skog. Området hadde vært bebodd av indianere i 3000 år, da et lite gullrush førte gullgravere og tømmerhoggere som begynte å hogge ned skogen til området. Innsatsen til en organisasjon stiftet i 1918, som ble kalt *Save-the-Redwoods League*, resulterte til slutt i at tre store redwood-skoger ble bevart ved etableringen av *Prairie Creek Redwoods State Park*, *Del Norte Coast Redwoods State Park* og *Jedediah Smith Redwoods State Park*. Redwood nasjonalpark ble etablert i 1968, men da hadde allerede nesten 90% av den opprinnelige redwood-skogen blitt hogd ned.

Dyrelivet i parken omfatter truede arter som brunpelikan, *Eucyclogobius newberryi* (en art av kutlinger), hvithodet havørn, laksearten *Oncorhynchus tshawytscha*, nordlig flekkugle, (*Strix occidentalis caurina*) og stellersjøløve (*Eumetopias jubatus*).

National Park Service og *California Department of Parks and Recreation* slo administrativt sammen Redwood nasjonalpark med de tre *state parks* i 1994. Området ble innlemmet i UNESCOs liste over verdensarvsteder 5. september 1980.

## Referanser


## Eksterne lenker
*
Ormøy

**Ormø**, **Ormøy** eller **Ormøya** kan referere til:

## Øyer
*Ormøya (Brønnøy) i Brønnøy kommune
*Ormøy (Kragerø) i Kragerø
*Ormøy (Færder) i Færder kommune
*Ormøya i Oslo
*Ormøy (Stavanger) i Stavanger

## Annet
*Ormøy kirke
Rubén Lobato

**Rubén Lobato Elvira** (født 1. september 1978 i San Sebastián de los Reyes) er en spansk profesjonell syklist.

## Tour de France
;2007
* Stilte ikke til start til den 7. etappen.
;2006
* 46 sammenlagt

## Eksterne lenker
*
Murtvang

**Murtvang** er brukt som en reguleringsbestemmelse i byer for å redusere brannfaren. Bestemmelsen innebærer at alle hus innenfor et gitt område, som regel en bygrense, skal bygges som murhus. I Norge har murtvang vært betegnelsen på generell påbud i eldre bygningslovgivning, som innebar oppføring av bygninger av mur eller annet brannsikkert materiale. Denne reguleringsbestemmelsen har vært særlig aktuell i Norge fordi det mest naturlige er å benytte tre som byggemateriale.  

## Murtvangen i Christiania (Oslo)

Christiania var den første byen i Norge som fikk murtvang. Murtvang ble innført i forbindelse med nyanleggingen av Christiania i 1624 etter den siste av middelalderbyen Oslos mange bybranner. Christiania var i ca. 200 år den eneste byen i Norge med murtvang. Det ble gitt dispensasjon for utmurt bindingsverk, fordi rene murhus var så kostbare at bare de mest velstående borgerne hadde råd til å bygge dem. Mange oppførte likevel ulovlige trehus i tradisjonelt lafteverk uten at myndighetene grep inn, og fra 1657 ble det tillatt å bygge rene trehus i de nye kvartalene på utfylt grunn i Bjørvika. Etter en bybrann i 1708 ble kravet om murtvang innskjerpet og håndhevet, men det ble fortsatt tillatt å bygge i utmurt bindingsverk. Da alle byens eiendommer ble branntaksert i 1766, var ca. 50 % av husene av bindingsverk, 30 % av lafteverk, og bare 20 % av massivt murverk, i datiden kalt «Grundmuur».  

Innføring av murtvang innenfor bygrensene førte til rask fremvekst av forsteder utenfor bygrensene. Etter hvert som byens forsteder ble innlemmet i byen gjennom byutvidelsene 1794, 1839, 1859 og 1878, ble også murtvangen gjeldende for større område. Murtvangen var frem til byutvidelsen av 1878 definert av bygrensene.

## Murtvangen i andre norske byer
I Kristiansand ble det innført murtvang etter at Kvadraturen ble rammet av den fjerde, ødeleggende bybrannen i 1892. Påbudet førte blant annet til at Kristiansand stasjon er den eneste stasjonsbygningen langs den opprinnelige Setesdalsbanen som er oppført i mur og at den sørlige delen av sentrum etter hvert ble kalt «murbyen». 

Etter den omfattende bybrannen i Ålesund i 1904 ble det innført generell murtvang i alle norske byer.

Etter den store bybrannen i Skien i 1886 ble det innført murtvang i byen.

## Lovverk
Stortinget vedtok 19. mai 1904 en lov som omtales som «murtvangloven». Den bygde på bygningsloven av 27/7-1896, og gav klare regler for hvordan bygninger i sentrale bystrøk skulle være.

## Referanser
Pingu

***Pingu*** er en sveitsisk-britisk stop motion-animert TV-serie for barn som, men noen års opphold, har gått på britisk tv siden 1990. Serien handler om den lille pingvinen Pingu som bor i Antarktis sammen med vennene sine. Serien ble skapt av animatør og manusforfatter Otmar Gutmann i 1990. 

*Pingu* fikk raskt internasjonal suksess. Én av grunnene til det er at serien ikke trengte å dubbes da dialogene er fremført på «pingvinsk», et lydspråk uten ord som kan forstås av alle. Carlo Bonomi (1937-2022), også kjent som stemmen i animasjonsfilmene om *[[Streken]]*, var mannen bak alle stemmene i de første fire sesongene av serien. Da serien ble solgt til Hit Entertaiment i England, ble Bonomi byttet ut med stemmeskuespillerne Marcello Magni og David Sant, da han ble ansett å være for gammel for jobben.

Serien hadde norsk premiere andre påskedag 1992 under tittelen *Her kommer Pingo!*.

Serien gjenoppstod i 2025, etter neste 20 års pause.

## Referanser


## Eksterne lenker
* 
*
Mefjorden (Senja)

**Mefjorden** er en av de største og lengste fjordene på øya Senja i Troms fylke. Hele fjorden ligger i Senja kommune. Det er omkring 16 kilometer fra innerst i Mefjordbotn i sørøst til det vide utløpet i Norskehavet mellom Oksneset og Gilbergneset i nordvest.

Nordøstsiden av fjorden er ubebodd. Denne siden er svært ulendt og stedvis stupbratt, med fjellsider som står rett opp fra havet. Innerst i fjorden ligger Mefjordbotn, hvor det bor en håndfull mennesker. Langs sørvestsiden går fylkesvei 862, langs fjellsiden og gjennom tunneler og rasoverbygg. Lenger ut på denne siden ligger de to fiskeværene Senjahopen (308 innb.) og Mefjordvær (154 innb.).

Hele området rundt Mefjorden utgjør den nordlige delen av Berg kommune og har et samlet folketall på 485 innbyggere, omtrent halvparten av kommunens befolkning. I 2004 åpnet Geitskartunnelen, som knyttet Mefjorden til resten av kommunen, deriblant kommunesenteret Skaland. Mellom Senjahopen og Skaland er det i dag drøye 15&nbsp;kilometers bilvei. Før tunnelen kom måtte man kjøre via Gibostad og Svanelvmoen – en strekning på over 10&nbsp;mil.

## Referanser
Roscher

**Roscher** er en tysk embetsmannsslekt med betydelig tilknytning til norsk bergindustrihistorie på begynnelsen av 1800-tallet.

Johann Theodor Roscher (født 1. november 1755 i Mildenau (Sachsen); død 3. november 1829 i Döhlen/idag Freital) var en kurfyrstelig saksisk, senere kongelig prøyssisk, hytteinspektør ved Spiegelglashütte Friedrichsthal. 

Slekten kom til Norge med hans sønn Friedrich Roscher (1791–1859), som var hytteinspektør (dvs. teknisk direktør) ved Blaafarveværket. Han ble rekruttert fra Tyskland av verkets leder Benjamin Wegner i 1822 og bosatte seg dermed i Norge.

## Sønner av Johann Theodor Roscher

*Johann Theodor Roschers sønner og barnebarn var aktive innen bergverk og hyttevesen
** Adolf Theodor Roscher var grunnlegger og eier av Glasfabrik Döhlen.
** Clemens August Carl Roscher studerte ved Bergakademie Freiberg. 
** Friedrich (Christian Gotthilf) Roscher (1791–1859) var hytteinspektør ved Blaafarveverket og eier og direktør ved Snarum Koboltverk på Modum.
*** Adolf Friedrich Roscher bergmester som grunnla Ringerikes Nikkelverk og ble en stor grunneier på Ringerike
** Gustav Traugott Roscher var eier av Oppeschen Blaufarbenwerks i Saale i Thüringen og senere Hytteinspektør ved Blaafarveverket.

## Referanser
Bernhard Steckmest

**Bernhard Christoph Steckmest** (1846&ndash;1926) var en tyskfødt, norsk arkitekt. Han er kjent som en sentral representant for nygotikken i historismen, som særlig preget den såkalte «Hannoverskolen». Han var en av de mest sentrale arkitektene under byggeboomen på slutten av 1800-tallet. Han har tegnet en rekke kjente bygninger, særlig i Oslo.

Han avsluttet utdannelsen ved Hannovers Polytechnikum i 1866 og begynte som assistent hos arkitektene Henrik Thrap-Meyer, Christian Christie og Paul Due. I årene 1870 til 1890 hadde han arkitektfirma sammen med Due, under navnet *Due & Steckmest* og dette var en meget produktiv periode hvor det ofte var Steckmests oppgave å utføre tegningene, mens Due hadde det administrative ansvaret og arbeidet med byggesakene. Fra 1890 hadde han egen praksis i Kristiania.

I perioden 1904&ndash;1912 var han medlem av Kristiania bygningskommisjon og satt noen år i skattetakstkommisjonen, og han hadde i disse årene liten egen produksjon som arkitekt.

Arkitekt Steckmests vei på Ormøya er oppkalt etter Bernhard Steckmest.

## Viktige arbeider i Due & Steckmest

* 1871 - Parkveien 12, hvor restauranten Lorry i dag holder til. 
* 1872&ndash;1873 og 1884&ndash;1885 – Athenæumsbygningen i Akersgaten 18 i Oslo
* 1872 – Parkveien 43 i Oslo
* 1873 – Varemagasinet Steen & Strøm i Kongens gate 23 i Oslo, brant i 1929, nytt bygg satt opp i 1930, arkitekt Ole Sverre
* 1873&ndash;1875 – Villaen «*Lykkeberg*» i Lykkebergparken i Fredrikstad
* 1873 – Leiegårder i Inkognitogaten 16 i Oslo
* 1875 – «Onsumslottet» i St. Halvards gate 33 i Oslo, revet 1905 
* 1875 – Paul Dues villa i Inkognitogaten 14 i Oslo
* 1877 – Parkveien 41a i Oslo  
* 1880 &ndash; 1881 – Boligkomplekset på Sehesteds plass i Oslo 
* 1880 – 1882 – Villaen «*Fagertun*» i Fagertunveien 4 i Oslo 
* 1881 – Uranienborg terrasse 11 i Oslo 
* 1883 – St. Edmunds kirke i Møllergaten 30 i Oslo
* 1885 – «*Uranienborgslottet*» i Oslo, Uranienborg terrasse 2 og de sammenhengende nr 4 og 6
* 1885&ndash;1889 – Boligkomplekset «*[[Det engelske kvarter]]*» på Solli plass i Oslo, revet i 1965
* 1887 – «*Ringnesslottet*», Colletts gate 43 i Oslo
* 1889 – Uranienborg terrasse 9 i Oslo

## Viktige arbeider fra 1890
* 1890 – Helhetlig leiegårdsanlegg i Bygdøy allé 1-3-5-7-9 i Oslo
* 1891&ndash;1893 – Ormøy kirke
* 1893 – Villa i Drammensveien 87 i Oslo
* 1895 – Huitfeldts gate 13 i Oslo
* 1895&ndash;1897 – Forretningsgårder langs Karl Johans gate i Oslo: Stortorvet 5, Karl Johans gate 21, 23 og «*[[Groschgården]]*» nr 45
* 1898 – Bankbygning i Prinsens gate 9 i Oslo 
* 1902 – leiegårdsvilla i Fritzners gate 12 og villa i Haakon den godes vei 21 i Oslo
* 1903 – Kongens gate 20 i Oslo

## Referanser


## Kilder
* Bernhard Cristoph Steckmest (1846 –1926) på Arc!
* Norsk kunstnerleksikon
Tröbigau

**Tröbigau** (sorbisk: *Trjechow*) er en landsby i kommunen Schmölln-Putzkau i Fristaten Sachsen i Tyskland. I Tröbigau bor omkring 300 mennesker.

## Geografi
Tröbigau hører til landskapet Oberlausitz. Neste by er Bischofswerda med omkring 7 km. Til landkretsens administrasjonssenter Bautzen er det omkring 16 km, til delstaten Sachsens hovedstad Dresden er det omkring 4 mil, og til Tysklands hovedstad Berlin omkring 22 mil, til den tsjekkiske hovedstaden Praha kun 16 mil. Distansen til grensen til Tsjekkia er 2 mil og til Polen 6 mil. 

I Tröbigaus område ligger kilden til elven Schwarzwasser (*svarte vannet*). Landsbyen ligger i fjellområdet Lausitzer Bergland og er omgitt av de følgende høydene:

* *Hoher Hahn* ("Høye Tuppen") – 446 m
* *Spitzberg* ("Spitsfjellet") – 385 m
* *Oberhofberg* ("Ovre Gårdsfjellet") – 341
* *Klosterberg* ("Klosterfjellet") – 394 m
* *Tröbigauer Berg* ("Tröbigaus Fjell") – 401 m
* *Jungfernstein* ("Jomfrusteinen") – 373 m
* *Butterberg* ("Smørefjellet") – 388 m

## Eksterne lenker
* Tröbigau – ei perle i Oberlausitz
Sørum (andre betydninger)

**Sørum** har flere betydninger:

* Sørum, tidligere kommune i Akershus
* Sørum, gårdsbruk og grend i Begnadalen i Sør-Aurdal kommune, Oppland
* Sørum, gårdsbruk i Hole kommune, Buskerud
* Sørum, gårdsbruk i Ringerike kommune, Buskerud
* Sørum, gårdsbruk ved Bjoneroa i Gran kommune på Hadeland
* Sørum Gård rehabiliteringssenter, behandlingskollektiv i Trondheim for personer med rusmiddelavhengighet
Uleåborg lufthavn

**Uleåborg lufthavn** (IATA: **OUL**, ICAO: **EFOU**, fi. **Oulun lentoasema**) er en flyplass som ligger i Oulunsalo kommune i Finland, cirka 15 kilometer sørvest for Uleåborg. Flyplassen er den nest største i Finland målt etter antall passasjerer med  i 2005, etter Helsingfors-Vanda lufthavn.

## Se også
* Største flyplasser i Norden

## Referanser


## Eksterne lenker
* 
* 
* Finavia Flight Connections
Texas (band)

**Texas** er et band fra Glasgow i Skottland. Dets frontfigur er Sharleen Spiteri (vokal/gitar), og bandet består videre av John McElhone (bass), Alistar McErlaine (gitar), Eddie Campbell (keyboard), Ross McFarlane (slagverk) og Michael Bannister (keyboard).

Bandet ble grunnlagt i 1986 og navnet er inspirert av Wim Wenders' film *[[Paris, Texas]]* fra 1984. Det er et av de mest populære band i Europa de siste tyve årene, og i 1999 var Texas det mest spilte bandet i britisk radio.

Kjente hits omfatter «I Don’t Want A Lover», «Say What You Want», «Summer Son» og «Inner Smile».

## Diskografi
* 1989: *Southside*
* 1991: *Mothers Heaven*
* 1993: *Ricks Road*
* 1997: *White on Blonde*
* 1999: *The Hush*
* 1999: *Live From Barrowland Ballroom*
* 2000: *The Greatest Hits*
* 2003: *Careful What You Wish For*
* 2005: *Red Book*
* 2013: *The Conversation*
* 2015: *Texas 25*
* 2017: *Jump On Board*
* 2021: *Hi*

## Eksterne lenker
* 
* 
*
Basarene

**Basarene** ved Oslo domkirke, også kalt **Stortorgets basar** og **Basarhallene**, ble oppført i årene 1840&ndash;1859 i upusset tegl i nyromansk stil. Arkitekt var Christian H. Grosch.

Opprinnelig lå det slakterboder med overbygde arkader på dette området, men tidlig på 1800-tallet kom det fram ønsker om å bedre forholdene for omsetning av matvarer. Det ble først vedtatt å føre opp 24 boder i bakken ned langs Karl Johans gate og bort Dronningens gate. Da dette viste seg å være for lite, ble byggingen videreført etter samme malen i en halvsirkel øst for kirken, med mer enn 50 boder totalt.

I tilknytning til denne byggingen, ble også Brannvakten satt opp i årene 1854&ndash;1856 som en avslutning av bodrekken øverst mot kirkens front mot Karl Johans gate.

I 1870-årene viste det seg at også dette antallet med slakterboder var for lite, og det ble diskutert en ny utvidelse, men den kom på Nytorget i stedet. På grunn av høydeforskjeller i terrenget anla Grosch en trapp på utsiden.

I 1898 tok *Børs- og handelskomiteen i Kristiania* opp spørsmålet om å bygge en ny børsbygning til erstatning for den eksisterende Oslo Børs fra 1828, som da ble ansett å være for liten og uhensiktsmessig. To år tidligere hadde kommunestyret besluttet at det skulle utarbeides planer for å rive basarene og brannvakten til fordel for et nybygg for dels kommunale, dels private formål. Kommunen foreslo for Børskomiteen å bygge på basartomten, og arkitekt Herman Major Backer fremla i 1901 planer for et nybygg i nyrenessanse-stil. Dette utløste en av byens tidligste debatter om riving eller bevaring, og etter sterk motstand ble byggeplanene skrinlagt. Dersom prosjektet var blitt realisert, ville uttrykket børs og katedral ha vært det håndfaste resultat.

I 1927 ble Basarene og Brannvakten fredet, men likevel diskuterte bystyret igjen å rive disse bygningene, denne gang for å anlegge en større park. Dette ble også vedtatt i 1931, til tross for fredningen. Riksantikvar Harry Fett engasjerte seg sterkt mot rivingen, men hele saken stoppet opp i forbindelse med den tyske okkupasjonen under andre verdenskrig. 

Etter andre verdenskrig ble rivingsvedtaket opphevet i 1949, og i 1960 startet restaureringen av anlegget som hadde forfalt som følge av rivingsvedtaket. I dag er det butikker og serveringssteder i hallene.

Uttrykket **Kirkeristen** har sin bakgrunn i to rister som fra tidlig på 1700-tallet gikk gjennom muren og inn på kirkegården. Disse skulle hindre at dyr, særlig husdyr, kom inn på den daværende kirkegården. Den ene av disse var i en port i den sørlige enden, og den andre var en liten bro som gikk fra dagens kryss Storgata/Dronningens gate og inn på kirkegården. Disse hadde mistet sin funksjon da kirkegården ble lagt ned, og de ble fjernet i forbindelse med byggingen av Basarene.

## Annet
Foreningen Brukskunst ‎drev Galleri Vognremissen i Basarene.

## Litteratur
*

## Eksterne lenker
*
Acadia nasjonalpark

**Acadia nasjonalpark** er en nasjonalpark i delstaten Maine, USA. Parken bevarer mye av øya Mount Desert Island, og andre mindre øyer i nærheten, utenfor atlanterhavskysten, og ble etablert 8. juli 1916, Parken er på 191.78 km². 

Området har både fjell, kystlinje, skogkledte områder og innsjøer. I tillegg til Mount Desert Island, dekker også parken mye av øya Isle au Haut, som er en liten øy sørvest for Mount Desert Island, og deler av Baker Island. En del av Schoodic-halvøya på fastlandet er også en del av parken. Totalt består nasjonalparken av 123 km² på Mount Desert Island, 11 km² på Isle au Haut og 9,2 km² på Schoodic-halvøya.

I starten het parken *Lafayette National Park*, og ble den første nasjonalparken øst for Mississippielven. I 1929 ble navnet skiftet til Acadia.

## Se også
* Nasjonalparker i USA

## Eksterne lenker
*
Iben Akerlie

**Iben Marie Akerlie** (født 1988) er en norsk skuespiller og barnebokforfatter fra Oslo som har medvirket i flere filmer.

## Skuespiller
Akerlie har spilt i kortfilmen *Bulle bare bor her* som er laget av Sirin Eide. I 2001 spilte hun i filmen *[[Glasskår (film)|Glasskår]]*, basert på Harald Rosenløw Eegs roman *[[Glasskår (roman)|Glasskår]]* hvor hun hadde en liten rolle som jenta Wendy. Hun spilte tittelrollen i spillefilmen *[[Victoria (2013)|Victoria]]*, en filmatisering av Knut Hamsuns roman *[[Victoria (roman)|Victoria]]*. I 2017 var hun med i filmen *[[Rett vest]]* og i 2019 *[[De dødes tjern (2019)|De dødes tjern]]*.

I 2016 hadde hun rollen som statsministerens datter i sesong 2 av NRK-serien ''Mammon''. Året etter var hun med i TV 2s krimserie *Hvor er Thea?* I 2023 var hun aktuell i TV 2-serien *[[Innebandykrigerne]]* i to sesonger.

## TV-quiz-deltager
Akerlie har også deltatt i flere sesonger av quizprogrammet *[[Alle mot alle]]* på TVNorge, sammen med sin faste makker Alex Rosén.

## Forfatterskap
Hun debuterte som forfatter høsten 2016 med barneboken *Lars er LOL*. I 2023 ble filmen *[[Lars er LOL]]* sluppet, basert på boken, og med Akerlie som medmanusforfatter.

Akerlie ble nominert til ARKs barnebokpris for *Sommeren alt skjedde* i 2022.

## Bibliografi
* : *Lars er LOL* – barnebok, Aschehoug
* : *Kjempefesten* – barnebok, Aschehoug
* : *Sommeren alt skjedde* – barnebok, Aschehoug
* : *Nils non grata* – barnebok, Aschehoug

## Privat
Akerlie er sammen med skuespiller Jakob Fort. Sammen har de ett barn.

## Referanser


## Eksterne lenker
*
Kvarkstjerne

**Kvarkstjerner** er en teoretisk type nøytronstjerner som dannes gjennom frigjøring av kvarker (eng. *(quark) deconfinement*). Massetettheten til kvarkstjernene ligger, dersom de fins, mellom massetettheten til ei nøytronstjerne og et svart hull.

Det antas at når enkelte nøytronstjerner dannes, vil noen grunnstoff pakkes svært tett i kjernens ytterste lag. Inni sjølve kjernen blir nøytronene så sammentrykte at nøytronene bryter sammen og frigjør kvarker. Det er mulig at dette utløser en kvarknova. Resultatet vil være kvarkmaterie, frie kvarker istedenfor kvarker bundne sammen i nøytroner, derav navnet kvarkstjerne. Trolig er det raskt roterende nøytronstjerner med mellom 1,5 og 1,8 solmasser som kan konverteres til kvarkstjerner. Er massen større enn tre solmasser, vil stjernen kollapse helt og danne et sort hull.

Supernovaene SN2006gy, SN2005gj og SN2005ap kan vise seg egentlig å være kvarknovaer.

Det er omdiskutert om kvarkstjerner fins eller det er snakk om målefeil. Det diskuteres også om kvarkstjerner består av en ny form for hittil ukjent stoff med høyere massetetthet enn atomkjerner og nøytroner, men mindre enn tettpakkede kvarker.

## Se også
*Nøytronstjerne
*Supernova
*Kvarknova
*Særstjerne, en antatt form for kvarkstjerner som bare består av særkvarker

## Referanser
Vittorio Jano

**Vittorio Jano** (født 22. april 1891, død 13. mars 1965) var en italiensk bildesigner av ungarsk herkomst som var aktiv fra 1920-tallet til 1960-tallet.

Jano ble født *Viktor János* i San Giorgio Canavese. Han startet sin karriere hos Fiat i 1911, hvor han ble frem til 1923, da han sammen med kollega Luigi Bazzi fikk jobb hos Alfa Romeo. Her designet han Alfa Romeo P2, som ble en stor suksess allerede i sitt første løp, hvor bilen vant Frankrikes Grand Prix i 1923, med Giuseppe Campari bak rattet. Året etter deltok Alfa Romeo med P2 igjen, denne gang med Antonio Ascari bak rattet, og midt under løpet omkom Ascari i en ulykke. Alfa Romeo nektet å bruke P2 i flere løp, men Enzo Ferrari tok over og fortsatte å bruke P2 ut over 1930-tallet.

I 1929 designet Jano modellene 1750 Sport og P3 for Alfa Romeo. Nok en gang valgte Alfa Romeo å ikke bruke Janos biler i racing, og Ferrari benyttet seg av dem i stedet, med stor suksess. Jano gikk over til å utvikle flymotorer, og samme år vant Alfa Romeo P3 i Tyske Grand Prix, med Tazio Nuvolari bak rattet.

Ferrari ba Alfa Romeo om å sette Jano i arbeid med en ny bil, Alfetta, i 1937. I 1945, etter 2. verdenskrig, flyttet Jano til Lancias Formel 1-team, og hans første bil, Lancia D50, ble introdusert i 1954. Etter Alberto Ascaris død i 1955 trakk Lancia seg ut av motorsport, og Ferrari tok over teamet og dermed også Jano samme år.

Janos tilskudd til Ferrari var betydelig. Med oppmuntring fra Enzos sønn, Dino, utviklet Jano flere motorer, og hans V6- og V8-motorer tok over for Ferraris tidligere Lampredi og Colombo-motorer. Etter Dinos død ble Janos «Dino» V6-motor basis for selskapets første midtmotoriserte gatemodell, 206 Dino, i 1966. 

Jano mistet sin sønn i 1965, og ble alvorlig syk samme år. Han begikk selvmord i Torino den 13. mars 1965.

## Referanser
Brannvakten

**Brannvakten**, Karl Johans gate 11 ved Oslo domkirke, er bygget i upusset rød tegl i nyromantisk stil i årene 1854–1856 i tilknytning til Basarene, og arkitekt for hele anlegget er Christian H. Grosch. Tårnet ble brukt til å tørke vannslangene.

Etter den store bybrannen 14. april 1858, hvor området med 40 gårder og 1000 beboere mellom Prinsens gate, Karl Johans gate, Skippergata og Kongens gate brant ned, ble det satt fortgang i å få etablert en bedre branntjeneste. Etter at byens vannforsyning var utbygget og trykkvannet kom senere samme året, flyttet det nye brannkorpset på 35 mann og en overbrannmester inn på 1860-tallet. Fram til 1902 hadde brannkorpset utkikkspunkt på døgnbasis fra domkirkens tårn. 

## Bilder

Hos Taarnvægteren.png|«Hos Taarnvægteren». Illustrasjon ved Olaf Krohn (1863-1933) til en reportasje om brannvaktstårnet ved Vor Frelsers kirke (nå: Oslo domkirke) i Kristiania. *[[Verdens Gang]]* No. 133, 11. november 1882.
Brannvaktembakside.JPG|Brannvakten sett fra innsiden av Basarene
Brannvakten fungerte som byens hovedbrannstasjon fram til 1939, da dagens hovedbrannstasjon på Arne Garborgs plass ble åpnet.
Oslo brannvakt sørlig fasade.JPG|Gamle Oslo brannvakt, bygningens fasade sett fra Karl Johans gate
Oslo brannvakt vestlig fasade.JPG|Gamle Oslo brannvakt, bygningens fasade sett fra Stortorvet

## Litteratur
*
## Eksterne lenker
*
Boksing under Sommer-OL 1980

**Boksing under Sommer-OL 1980** i Moskva. Cuba ble beste nasjon med 6 gullmedaljer.

## Medaljestatistikk

### [[Lett fluevekt]]







### [[Fluevekt]]







### [[Bantamvekt]]







### [[Fjærvekt]]







### [[Lettvekt]]







### [[Lett weltervekt]]







### [[Weltervekt]]







### [[Lett mellomvekt]]







### [[Mellomvekt]]







### [[Lett tungvekt]]







### [[Tungvekt]]







## Eksterne lenker
* Resultater og profilside  på sports-reference.com
Carl Bosch

**Carl Bosch** (født 27. august 1874 i Köln, død 26. april 1940 i Heidelberg) var en tysk kjemiker, ingeniør, nobelprisvinner og industrileder. Han var styreleder i BASF og IG Farben. I 1931 fikk han Nobelprisen i kjemi sammen med Friedrich Bergius for bidrag til kjemiske høytrykkmetoder.

## Liv og virke
Han var nevø av Robert Bosch og studerte ved Technische Hochschule Berlin-Charlottenburg og Universität Leipzig.

I 1899 ble han ansatt i BASF. Sammen med Fritz Haber utviklet han Haber-Bosch-prosessen for å utvinne ammoniakk. BASF fikk monopol på å utvinne ammoniakk for produksjon av kunstgjødsel og sprengstoff. Han tok også initiativ til byggingen av Leunawerke. I 1916 ble han utnevnt til styremedlem i BASF og i 1919 ble han styreleder i selskapet. I 1925 han ble han styreleder i IG Farben.

I 1935 gikk han av som styreleder i IG Farben og ble isteden leder for selskapets *Aufsichtsrat*. I 1937 ble han president for Kaiser-Wilhelm-Gesellschaft.

## Referanser


## Eksterne lenker

* Nobelforedraget
* Patent
Abdul Aziz Ghazi

**Abdul Aziz** (født 10. januar 1963 i Basti-Abdullah i provinsen Punjab i Pakistan) var leder for den radikale muslimske forsamlingen i Den røde moske i Pakistans hovedstad Islamabad.

Fra moskeen fremførte Aziz våren 2007 krav om å innføre sharialover og gjennomførte flere moralsk fargede politiske aksjoner som vakte stor oppmerksomhet. Unge menn og kvinner angrep musikk- og dvd-butikker, røvet bort kvinner som har blitt anklaget for prostitusjon, og til og med kidnappet politi.

Den 3. juli 2007 brøt det ut kamphandlinger mellom Aziz sine tilhengere og pakistanske sikkerhetsstyrker da  studenter forsøkte å  okkupere en regeringsbygning som ligger like ved moskeen. 

Den 4. juli innførte myndighetene portforbud rundt moskeen. Abdul Aziz forsøkte å flykte utkledd i burka, men ble pågrepet. Et tusentall studenter gav opp og ble tatt til fange.

Abdul Aziz oppfordret også i et tv-intervju sine tilhengere å gi opp. I det spesielle intervjuet bar han fremdeles det heldekkende kvinneklesplagget han forsøkte å flykte i. 

En radikal kjerne av islamister nektet likevel å lyde sin leders ord. En av disse var Aziz sin bror Abdul Rashid Ghazi, som siden ble drept da pakistanske tropper stormet anlegget.

## Eksterne lenker
* Omtale i Svenska Dagbladet
Måling

**Måling** er bestemmelse av kvantitet.: lengde, energi, temperatur eller tid. Vitenskapen om måling kalles metrologi.

Sosiolog Kristen Ringdal definerer måling i samfunnsvitenskap (2007) som "det å knytte tall til egenskaper ved analyseenheter etter en regel". Blalock (1968) beskriver en enda videre definisjon: "Måling forankrer teorier i virkeligheten: Måling er å knytte målbare indikatorer til teoretiske begreper. På denne måten kan måling bygge broer over gapet mellom teori og virkelighet ved å gjøre teorier testbare i empiriske undersøkelser."
 
For definisjon av måling se Stanely S. Stevens. Han definerte typer av måling:
* Nominal: Beskrivende data som representerer gruppetilhørighet til en kategori uten noen tallverdi. Eksempler; etnisitet, farge, mønster, jordtype, mediatype, bilnummer, spillernummer til fotballag, osv. Kan også være til stede/fraværende, mann/kvinne, levende/død 
* Ordinal: Omfatter data uten nullpunkt og uten eksakt tallverdi. Eksempler: Preferanse (Thurstone rating scale), Mohs hardhetsskala, filmranking, skjortestørrelse (S,M,L,XL). Dessuten Likert scale brukt i spørreundersøkelser – strongly agree, agree, undecided, disagree, strongly disagree. 
* Intervall: Beskriver avstanden mellom to verdier uten at det defineres nullpunkt. Eksempler celsius and fahrenheit. Dessuten sammensatte størrelser og indekser som IQ. 
* Forhold: Knytet til fysiske målinger, der det er definert et nullpunkt, størrelse og enhet. Eksempler vekt, fart, volum, osv.

## Referanser



## Forskjellig

Måling av forholdet mellom fysiske mengder er et viktig emne i fysikk. 

Noen viktige fysiske mengder:

* Lyshastighet
* Planck's konstant
* Gravitasjonskonstanten
* Elementærladning (elektrisk ladning av elektroner, protoner, osv.)
* Kvante

## Se også

* Statistikk
* Måleenhet

## Eksterne lenker

* A Dictionary of Units of Measurement 
* 'Metrology In Short', 2nd Edition
* Metric conversions
* Euromet.
* Measurement Systems.
Amerikansk Samoas nasjonalpark

**Amerikansk Samoas nasjonalpark** (engelsk: *National Park of American Samoa*) er en nasjonalpark i det selvstyrte territoriet Amerikansk Samoa i Stillehavet, og hører til USA. Nasjonalparken er fordelt på de tre øyene Tutuila, Ofu og Ta‘ū. En viktig rolle for parken er å kontrollere og utrydde plante- og dyrearter som ikke hører hjemme og som truer økosystemet i området. National Park of American Samoa ble etablert den 31. oktober 1988.

National Park Service har inngått 50 års leiekontrakter for området innenfor parken med lokale landsbystyresmakter fra 9. september 1993. I parken er det både korallrev og regnskog, og det er populært med fotturer, snorkling og dykking i parken, selv om hovedformålet med parken er å bevare Samoas unike naturressurser. Av parkens 42&nbsp;000 dekar er 32&nbsp;300 dekar jord og 10&nbsp;300 dekar er vann. Dette er den eneste amerikanske nasjonalparken som ligger sør for ekvator. 

Øyene er for det meste dekket av tropisk regnskog, deriblant tåkeskog på Tau og lavlandsskog på Tutuila. De fleste plantene kom til parken fra Sørøst-Asia ved en tilfeldighet. Det er 487 innfødte blomsterplanter og bregner og over 100 forskjellige endemiske plantearter. Vannet rundt øyene er fylt med et mangfold av marint liv, inkludert havskilpadder, knølhval, ca. 890 arter av fisk og 200 korallrev. Noen av de største levende korallrevkolonier i verden finnes på Tau Island. 

I 2009 ble parken påført store skader etter en tsunami. Nasjonalparkens hovedkvarter ble fullstendig ødelagt og flere av personalet ble meldt savnet. Nasjonalparkens korallrev er under et betydelig press på grunn av de stigende temperaturene i havet og den høye konsentrasjonen av karbondioksid samt havnivå-stigningen på grunn av at isen smelter. Som et resultat av disse og andre påkjenninger er korallene som danner korallrevene blitt anslått til å være tapt innen midten av dette århundret dersom karbondioksid-konsentrasjonene fortsetter å stige i samme tempo som det gjør nå.

## Se også
* Nasjonalparker i USA

## Eksterne lenker
*
Bill Kaulitz

**Bill Kaulitz** (født 1. september 1989 i Leipzig, Tyskland) er sanger i popgruppen Tokio Hotel.

## Barndom
Bill Kaulitz er sønn av Simone og Jörg Kaulitz, og født 10 minutter senere enn den eneggede tvillingbroren Tom Kaulitz. Da han var seks år gammel ble foreldrene skilt, og moren giftet seg senere med Bills nåværende stefar, Gordon Trümper. Trümper skulle vise seg å få stor musikalsk innflytelse på Bill, han spilte bass i punkrockbandet «Fatun».

Som små var Bill og Tom nesten alltid helt like. I barnehagen ble de nødt til å ha jakker med navn på, slik at personalet kunne se forskjell på dem. Men Bill og Tom begynte tidlig å utvikle sin egen personlige stil, som slett ikke lignet på hverandre. Bill farget håret mørkere og var meget inspirert av den japanske rockerstilen (J-rock).

## Karriere
Kaulitz begynte å synge og skrive sanger da han var ni år gammel. I 2001 møtte han og tvillingbroren Tom, Georg Listing og Gustav Schäfer. De passet godt sammen, og dannet gruppen Devilish, som spilte på små, lokale arrangementer. På denne måten fikk de god sceneerfaring.

Da Kaulitz var 13 år gammel deltok han i et tysk show, kalt «Star Search». Selv om han ikke vant showet, fikk han en del oppmerksomhet. Samme år ble bandet kontaktet av Peter Hoffmann, og de underskrev senere en kontrakt med Universal Musics Domestic Division i Hamburg. Med hjelp fra producerne skrev Bill de fleste sangene til debutalbumet, *Schrei*, som ble sluppet i 2005. Bandnavnet hadde blitt forandret til *Tokio Hotel*, og den første singlen «Durch den Monsun» gikk rett til topps på de tyske hitlistene. Det samme skjedde for de neste singlene «Schrei» og «Rette Mich». I begynnelsen av 2006 ble et nytt opptak av *Schrei*-albumet sluppet på nytt, dette hadde fått navnet *Schrei; so laut du kannst*, fordi Bills stemme i mellomtiden hadde skiftet. Deres fjerde single «Der letzte Tag» ble en like stor suksess som de tre andre, men nå også utenfor Tyskland. Selv om bandet stadig sang på tysk hadde musikken deres blitt populær i flere europeiske land. I 2006 var bandet nesten konstant på turné rundt i Tyskland, samt noen konserter i andre europeiske land.

Tokio Hotel slapp sitt andre album, *Zimmer 483*, 23. februar 2007. Den første singlen «Übers Ende der Welt» er allerede på nummer 1 på flere hitlister i Europa.

I juni 2007 kom den engelske versjonen av albumet *Schrei* ut, nå kalt *Scream*.

I 2012 var Bill med på "German's Next Topmodel" sammen med Heidi Klum.

## Stil
Kaulitz er kjent for sin spesielle stil, som har blitt sammenlignet med David Bowie. Han kler seg ofte i jeans, lærjakker, band t-skjorter og smykker. Håret er farget sort, neglene malt sorte og hvite og han bruker sort sminke rundt øynene. Han er også kjent for sin store, iøynefallende frisyre med lyse striper.

## Referanser


## Eksterne lenker
* 
* 
* 
*
Maulana

**Maulana** (مولانا) er en hederstittel som tildeles respekterte muslimske ledere, ofte slike som har gjennomgått madrassa (en slags koranskole). Det arabiske ordet betyr direkte oversatt «vår herre» eller «vår mester».

Tilsvarende begrep på andre språk er:

* **Maulvi** på farsi
* **Mevlâna** på tyrkisk
* **Mallam** på hausa
* **Maame** på wolof
Muhammad Abdullah Ghazi

**Muhammad Abdullah Ghazi** var en pakistansk maulana som på slutten av 1960-tallet grunnla Den røde moske i Islamabad og var moskeens leder frem til sin død i 1998. 

Muhammad Abdullah kom fra en fattig muslimsk familie i Rajanpurdistriktet. Familien tilhørte krigerklanen Baloch Mazari, hjemmehørende i søndre Punjab og nordøstre Balutsjistan.

Maulana Muhammad Abdullahs innflytelse i det pakistanske samfunnet var stor og sies å ha omfattet ledende regjeringssjefer og diktatoren Zia-ul-Haq.

Etter at Muhammad Abdullah 1988 ble myrdet foran moskeen, etterfulgte sønnen Abdul Aziz ham som khateeb og maulana.

## Eksterne lenker
* Om Muhammad Abdullah Ghazi hos BBC i minneordet over sønnen Abdul Rashid Ghazi
Den sørøstatlantiske fiskeriorganisasjon

**Den sørøstatlantiske fiskeriorganisasjon** (engelsk: *South East Atlantic Fisheries Organization *, SEAFO) er en internasjonal, mellomstatlig fiskeriorganisasjon for landene ved det sørøstlige Atlanterhavet og for andre land med interesser i området. Organisasjonen har til formål å sikre fiskebestandene i området og arbeide for bærekraftig utnyttelse av fiskeressursene, slik det legges opp til gjennom *Konvensjonen for beskyttelse og forvaltning av fiskeriressursene i det sørøstlige Atlanterhavet*. Konvensjonen trådte i kraft i april 2003. Organisasjonen ble etablert 20. april 2001. Den har sekretariat i Walvis Bay i Namibia. Medlemmene i organisasjonen er Angola, EU, Namibia og Norge. 

## Eksterne lenker
*
Claude av Frankrike

**Claude av Frankrike** (født 13. oktober 1499, død 20. juli 1524) var dronning av Frankrike og hertuginne av Bretagne. Hun var den eldste datteren til kong Ludvig XII av Frankrike og Anna av Bretagne. Claude var kortvokst, preget av skoliose og hadde pukkelrygg. 

Claude arvet det selvstendige hertugdømmet Bretagne etter sin mors død i januar 1514. Hun ble giftet bort til sin fetter Frans I av Frankrike 18. mai 1514. Ekteskapet var et ledd i det franske kongehusets planer om å overta hertugdømmet.

## Barn
* Louise (19. august 1515 &ndash; 21. september 1517) 
* Charlotte (23. oktober 1516 &ndash; 8. september 1524) 
* Frans III av Bretagne (28. februar 1518 &ndash; 10. august 1536)
* Henrik II av Frankrike (31. mars 1519 &ndash; 10. juli 1559) &ndash; gift med Katharina de' Medici. 
* Madeleine av Valois (10. august 1520 &ndash; 7. juli 1537) &ndash; gift med  Jakob V av Skottland
* Charles av Valois (hertug av Orléans) (22. januar 1522 &ndash; 9. september 1545) 
* Margaret av Frankrike (hertuginne av Berry (5. juni 1523 &ndash; 15. september 1574) &ndash; gift med Emanuele Filiberto av Savoia  

Claude er husket med en klassisk liten plomme på størrelse med en valnøtt, blekgrønn med en glassgrønn blomst, som fortsatt kalles for «Reine Claude» og kalles for «greengage» på engelsk.

## Referanser


## Eksterne lenker
* 
* 
*  Claude de France Nordisk familjebok
D&F Group

**Beerenberg Corp AS**, opprinnelig **Dalseide & Fløysand**, senere **D&F Group**, er en bedrift som driver med passiv brannbeskyttelse, overflatebehandling, isolering, stillas og tilkomstteknikk ved norske oljeplattformer og raffinerier.

## Historie
Selskapet ble startet i 1977 av Arne Dalseide og Svein Fløysand under navnet «Dalseide & Fløysand» for å drive med sandblåsing, men utvidet tjenestetilbudet i 1990-årene. Siden ble selskapet utvidet med kontorer i Stavanger, Hammerfest, Murmansk og Houston før Dalseide og Fløysand i 2005 solgte selskapet til Ferd Private Equity Fund (i dag Herkules Capital). Firmaet skiftet da navn til D&F Group, og etter at man i 2007 kjøpte 
Bjørge Norcoat, har man totalt 1600 ansatte.

D&F Group driver også med utvikling av nye produkter. Et slikt produkt er BENARX for brann-, akustisk og termisk isolering.

I april 2009 skiftet firmaet navn fra D&F Group til Beerenberg Corporation. Selskapet har ingen forbindelse til finansselskapet Berenberg.

## Eksterne lenker
* Beerenberg Corps nettsted
Øst-Finnmarks grunnfjellsområde

**Øst-Finnmarks grunnfjellsområde** er et geologisk felt i Sør-Varanger med prekambriske gneiser.

Området består av tre svært ulike bergartsgrupper: Nederst Jarfjord-gruppen som er over 2800 millioner år gammel, over denne følger Bjørnevann-gruppen og øverst Petsamo-supergruppen.
Bergljot Larsson

**Bergljot Larsson** (født 1883, død 1968) var en norsk sykepleier, kjent for å ha stiftet Norsk Sykepleierforbund i 1912 der hun var leder fra 1912 til 1935. Hun var også redaktør av tidsskriftet *[[Sykepleien]]* fra 1912 til 1947.

Larsson tok middelskoleeksamen i 1899 før husmorskole og et toårig opphold i Finnmark som guvernante for en prestefamilie. I 1905 gjennomgikk hun en 1-års utdanning i sykepleie ved Kristiania kommunale sykepleieskole, senere Ullevål sykepleieskole. Etter å i 1907 ha startet en fagforening for sykepleiere i Kristiania, jobbet hun tre år fra 1908 til 1911 ved et sykehus i Edinburgh i Skottland og fikk tatt ytterligere kurs innen faget, da ved Royal Informary og ved City Hospital. Hennes deltakelse ved verdenskonferansen for *International Council of Nurses* (stiftet 1899) i Tyskland i 1912 gjorde at hun og mange andre gikk sammen om å starte Norsk Sykepleierforbund. Hun var valgt forbundsleder frem til 1936, og fortsatte fram til 1947 som generalsekretær og som leder av NSFs Fortsettelsesskole i Sykepleie og Sosialt helsearbeid.

Hun var datter av Ludvig Gustav Larsson (1857–1911) og Hilma Kristiane Hansen (1860–1937) Faren var tegnelærer. Selv forble hun ugift. Hennes bror Brynjulf Larsson (1881–1920) var billedkunstner.

## Premier
* æresmedlemskap i *International Council of Nurses*, nordiske sykepleieorganisasjoner og Norske Kvinners Nasjonalråd 
* 1919 Kongens fortjenstmedalje i gull, 
* 1949 Florence Nightingale-medaljen, Røde Kors' høyeste utmerkelse. 
* 1962 utnevnt til ridder av 1. klasse av St. Olavs Orden

## Referanser


## Kilder
* Jorunn Mathisen, Bergljot Larsson i Store norske leksikon.
*
Awilda

**Alwilda** (*Alvilda* eller *Alvhild*) er opprinnelig en nordisk legende om en kvinnelig pirat som neppe har noen realitet i en historisk figur, men er sannsynligvis et eventyr som er satt sammen med delvis lokal koloritt av flere lignende internasjonale historier. 

## Legenden
Legendens grunnfortelling viser til Awilda, en datter av en skandinavisk konge som ville gifte henne bort til en dansk prins, Alf. Datteren ville ikke gifte seg og rømte med noen venninner på et skip som seilte inn i Østersjøen. Undervegs møtte de et sjørøverskip som hadde mistet sin kaptein. Kvinnene ble venner med sjørøverne og fire dager senere ble Awilda valgt til kaptein. Piratene hadde stor suksess og ble kjent over hele Skandinavia. Den danske kongen sendte sin sønn Alf og hans menn for bekjempe piratene. De bordet sjørøverskipet og nedkjempet piratene. Awilda ble så imponert over prinsens mot at hun stoppet kampen, avslørte hvem hun var og sa seg villig til å gifte seg med ham.

## Legendens substans
Legenden om den kvinnelige sjørøveren Alwilda, og varianter av dette navnet synes å ha sin eldste opprinnelse hos den danske krønikeskribenten Saxo Grammaticus (død 1220). Ingen av de navnene som Saxo oppgir kan stedfestes til historiske figurer. Alwildas far oppgis å ha vært en «Synardus», en konge på Gotland, og navnet Alf har ingen likhet med noen mytiske danske konger. Han ble også kalt «Siger» i en kilde. 

Dateringen blir tidvis plassert til rundt 500-tallet, noe som synes usannsynlig, skjønt en kilde forsøker seg med 1100-tallet, antagelig for å knytte fortellingen nærmere til Saxos levetid.

Middelalderens skribenter skilte ikke like skarpt mellom mytiske og faktiske figurer, og Saxo har særlig utmerket seg med fantasifulle skildringer. På begynnelsen av 1800-tallet kom det flere fargefulle og melodramatiske bøker med illustrasjoner i tresnitt som beskrev piratenes spennende liv, eksempelvis Charles Ellms’ *The Pirates Own Book: Authentic Narratives of the Most Celebrated Sea Robbers* (*Piratenes egen bok: Autentiske fortellinger av de mest beryktete sjørøvere*, 1837). Fortellingen om Alwilda dukket gjerne opp innledningsvis, og har blitt gjentatt siden, eksempelvis i moderne populærhistorisk litteratur som *Daring Pirate Women* av Anne Wallace Sharp (2002). Felles for disse er at de sjelden eller aldri oppgir sine kilder. Det vanskelig å fastholde relevansen i en del av figurer som skildres ettersom de sjelden eller aldri bekreftes av andre kilder.

## Eventyrlige kvinnelige pirater
Andre nordiske kvinner som det også etter sigende skal ha vært pirater er navn som *Sela* og *Rusla* og søstrene *Russila* og *Stikla*, etter sigende skal samtlige av disse ha kommet fra Norge. Disse navnene er kanskje først og fremst et vitnemål om at fortellingen om Alwilda var et populært eventyr å fortelle.

## Referanser
Jeremy Hunt (syklist)

**Jeremy Hunt** (født 12. mars 1974 i Macklin, Canada) er en tidligere profesjonell engelsk landeveissyklist. Hunt er hovedsakelig en sykkelspurter, og tidligere britisk mester i 1997 og 2001.

## Meritter

;1994
: Etappeseier Commonwealth Bank Classic
;1995
: Etappeseier Commonwealth Bank Classic
: 1.-plass GP Cristal Energie
: 1.-plass Internatie Reningelst
;1997
: 1.-plass   Nasjonal Landeveismester
: 1.-plass Circuito de Getxo 	
: Etappeseier, Commonwealth Bank Classic 	
: Etappeseier GP do Minho 	
: 2 Etappeseiere, Tour de l'Avenir 	
: Etappeseier Circuit Cycliste de la Sarthe
: Etappeseier Vuelta Ciclista a la Rioja, Calahora
: Etappeseier Vuelta Ciclista a Aragón, Zaragoza 	
;1998
: 1.-plass Trofeo Alcudia
: 2 Etappeseiere Volta a Portugal
;1999
: Etappeseier Commonwealth Bank Classic
;2000
: 1.-plass Sea Otter Classic
: Etappeseier Herald Sun Tour
;2001
: 1.-plass  Nasjonal Landeveismester
: Etappeseier Circuit Franco-Belge
: Etappeseier Tour de la Somme
;2002
: 1.-plass GP Ouest-France
;2003
: Etappeseier Tour de Picardie
;2005
: Etappeseier Tour de Wallonie
;2006	
: 2.-plass Dwars door Vlaanderen
: 3.-plass Nokere Koerse
;2007
: 1.-plass GP d'Ouverture La Marseillaise
;2008
: Etappeseier Tour de Langkawi
;2009
: Etappeseier Danmark rundt
: 3.-plass Kuurne–Brussel–Kuurne
;2011
: 1.-plass East Yorkshire Classic
: 6.-plass sammenlagt Tour of Qatar

## Referanser


## Eksterne lenker
* 
*
Perleporten

Begrepet **Perleporten** er knyttet til den billedlige fremstilling av inngangen til Det nye Jerusalem, som igjen er et bilde på Himmelen. Bakgrunnen er å finne i en av detaljene av Johannes' åpenbarings beskrivelser av Det nye Jerusalem i *Åp* 21,21: *De tolv portene var tolv perler, hver port laget av en eneste perle.*

På engelsk benyttes uttrykket *Pearly Gates*. I norsk kristen sammenheng benyttes uttrykket i  entallsform, selv om det bibelske forbildet er i flertall. Dette har sannsynligvis sammenheng med at det tross alt er nok å komme seg inn én av portene, ettersom de er å forstå som porter i en bymur og ikke som porter innover mot et innerste sentrum, for eksempel et tempel, i motsetning til det jordiske Jerusalems tempel. Jfr. *Åp* 21,22.

På norsk er uttrykket også gått inn i populærkulturen, også i filmer, reklame og komedier – f. eks. Her har jeg mitt liv med Marve Fleksnes.

## Referanser
Víctor Hugo Peña

**Víctor Hugo Peña Grisales** (født 10. juli 1974 i Bogotá) er en profesjonell colombiansk landeveissyklist. Han sykler for det amerikanske laget *Rock Racing Team* som han kom til etter at det svenske laget Unibet.com ble lagt ned.

Under Tour de France 2003 ble han den første colombianer til å bære den gule ledertrøya etter at US Postal hadde vunnet lagtempoen. Han bar trøya på tre etapper før han måtte overlate den til franskmannen Richard Virenque.
 
## Meritter
;2000
:Etappeseier Giro d'Italia
;2002
:Vuelta a Murcia
;2007
:Poengkonkurransen i Catalonia rundt 
 
## Lag
* 1997 Telecom-Flavia
* 1998 Avianca-Telecom 
* 1999-2000 Vitalicio Seguros-Grupo Generali
* 2001-2005 US Postal Service Pro Cycling Team
* 2005-2006 Phonak Hearing Systems 
* 2007 Unibet.com Cycling Team
* 2008 Rock & Republic Racing Team

## Referanser


## Eksterne lenker
*
Marco Zanotti

**Marco Zanotti** (født 21. januar 1974 i Rovato) profesjonell italiensk landeveissyklist. Zanotti har vært proff siden 1997, med unntak av året 1999.

## Lag
* 1997: Aki-Safi;
* 1998: Vini Caldirola
* 2000 – 2001: Liquigas
* 2002 – 2003: Fassa Bortolo
* 2004: Vini Caldirola
* 2005: Liquigas
* 2006 – 2007: Unibet.com
* 2008: Preti Mangimi
* 2012: Utensilnord-Named

## Referanser


## Eksterne lenker
*
Paolo Bossoni

**Paolo Bossoni** (født 2. juli 1976 i San Secondo Parmense) er en profesjonell italiensk landeveissyklist. Han syklet for det italienske laget Lampre-Fondital da han testet positivt for EPO i juni 2008, og fikk to års utestengelse.

## Referanser


## Eksterne lenker
Jaime Castañeda

**Jaime Alberto Castañeda Ortega** (født 29. oktober 1986 i Chigorodó) er en profesjonell colombiansk landeveissyklist. Han har syklet for det italienske ProTour-laget Lampre-Fondital.

## Referanser


## Eksterne lenker
*
Sutherland i Sør-Afrika

**Sutherland** er en by i provinsen Noord-Kaap i Sør-Afrika.

Den er kjent for å ha en av de klareste og mørkeste nattehimlene i verden, primært på grunn av sine fjerne og tørre lokalisering i tillegg til at den ligger 1458 moh. Av denne grunn er Sutherland stedet for teleskopene til South African Astronomical Observatory som inkluderer Southern African Large Telescope (SALT), det største enkelte optiske teleskopet på den sørlige halvkule.

Byen er også kjent for å være en av de kaldeste byene (selv om Buffelsfontein har den offisielle rekorden) i Sør–Afrika, og det er vanlig med snø om vinteren. Den kaldeste temperaturen ble målt til -16°C den 12. juli 2003.

* Klimagjennomsnitt: Maks. januar: 27ºC (min: 9ºC), maks. juli: 13ºC (min: -3ºC), årlig nedbør: 237 mm

Byen har nylig steget i popularitet blant mange fra Cape Town som kjøper eiendommer i byen, mange flere besøker byen i helger og i ferier.
## Eksterne lenker
* Nettsiden til SALT
* Turisme i Sutherland